钦定古今图书集成/明伦汇编/氏族典/第263卷 > 王溥
## 钦定古今图书集成/明伦汇编/氏族典/第263卷 > 王溥

按《唐书王溥传》，“溥字德润，失其何所人。第进士，擢累
礼部员外郎、史馆修撰。崔引镇武安，表署观察府判
官。引不赴镇，溥留充集贤殿直学士，御史中丞赵光
逢奏为刑部郎中，知杂事。昭宗蒙难东内，溥与引说
卫军，执刘季述等杀之。帝反正，骤拜翰林学士、户部
侍郎，以中书侍郎同中书门下平章事判户部。不能”
有所裨益，罢为太子宾客，分司东都。未几，召拜太常
卿、工部尚书。会朱温侵逼，贬淄州司户参军，赐自尽。